**INVITAŢIE DE PARTICIPARE**

**Către: TOŢI OPERATORII ECONOMICI INTERESAŢI**

Primăria oraşului Videle, în calitate de autoritate contractantă , în baza dispoziţiilor art. 7, alineatul (5) din Legea nr. 98/2016 privind achiziţiile publice, cu modificările şi completările ulterioare, şi ţinând cont de prevederile cap. III, sectiunea 1 - din  H.G. nr. 395/2016 pentru aprobarea normelor metodologice de aplicare a Legii nr. 98/2016 privind achiziţiile publice, cu modificările şi completările ulterioare, vă invită să depuneţi ofertă de preţ pentru **“Furnizare furnituri de birou şi papetărie”**.

**Cod CPV: 39263000-3 Articole de birou (Rev.2)**

**Valoarea estimată:** pentru achiziţia de produse este de **23.575,00 lei fără TVA**

**Valabilitatea ofertei:** 30 zile de la data limită stabilită pentru depunerea ofertelor.

**Termenul de furnizare a produselor: perioada 01.05.2025 - 31.12.2025.**

**Data limită până la care se pot depune oferte:** 24.04.2025 ora 15.00

**Criteriul de atribuire** este “**preţul cel mai scăzut”**, cu respectarea tuturor cerinţelor din caietul de sarcini.

Ofertantul a cărui ofertă a fost declarată câştigătoare va posta în catalogul electronic de produse/servicii/lucrări publicat în SEAP la adresa www.e-licitatie.ro, oferta sa în termen de 24 ore de la primirea comunicării astfel încât achiziţia să poată fi finalizată online în conformitate cu prevederile art. 43, alin. 2, din H.G.R nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziţie publică, cu modificările şi completările ulterioare.

* **Numărul anunţului de publicitate din SEAP:** [www.e-licitatie.ro](http://www.e-licitatie.ro/) -Documente /Publicitate - Anunturi, sub nr.  **ADV1476920/14.04.2025**

Ofertele vor fi redactate în limba română, ofertanţii prezentând următoarele documente:

1. Documente de calificare:

- Formularele 2-7 completate şi semnate cu semnatură electronică extinsă sau semnătură olografă de către reprezentantul legal al ofertantului.

- Certificat constatator emis de ORC, forma extinsă, din care să rezulte că obiectul contractului ce urmează a fi atribuit are corespondent în codurile CAEN.

Din documentul solicitat trebuie să reiasă faptul că ofertantul este autorizat să desfăşoare activitatea ce face obiectul contractului ce urmează a fi atribuit. Documentul solicitat va fi prezentat în copie , conform cu originalul.

2. Propunerea tehnică întocmită în conformitate cu prevederile caietului de sarcini.

3. Propunerea financiară (formularul de ofertă achiziţie produse - Formular 1);

Formularele 1-7 sunt anexate prezentului anunţului.

Orice operator economic interesat are dreptul de a solicita clarificări privind caietul de sarcini. Autoritatea contractantă are obligația de a răspunde în mod clar, complet și fără ambiguități cât mai repede posibil, la orice clarificare solicitată, pentru o perioadă care nu trebuie să depășească, de regulă, 2 zile de la primirea unei astfel de solicitări din partea operatorului economic.

Ȋn cazul în care solicitările de clarificări sunt înregistrate cu 48 de ore înainte de termenul limită de depunere a ofertelor, autoritatea contractantă nu este obligată să răspundă acestor solicitări. Răspunsurile la solicitările de clarificări se publică într-un anunţ tip erată pe site-ul autorităţii contractante la adresa [www.primariavidele.ro](http://www.primariavidele.ro)

Locul de depunere al ofertelor: Pe email : primariavidele@yahoo.com sau la sediul autoritatii contractante, în plic inchis.

Pentru ofertele trimise la adresa de e-mail mai sus menţionată, toate documentele vor fi semnate cu semnătură electronică sau semnătură olografă de către reprezentantul legal al ofertantului şi depuse până la termenul limită de depunere: 24.04.2025 ora 15.00 . Ofertele depuse la o altă adresă de email, sau depuse după expirarea termenului de depunere nu vor fi luate în considerare la evaluare. Ofertele care nu conţin toate formularele semnate cu semnatură electronică extinsă sau semnătură olografă de către reprezentantul legal al ofertantului vor fi respinse ca inacceptabile.

Pentru ofertele trimise la sediul autorităţii contractante, în plic închis, toate documentele vor fi semnate în original de către reprezentantul legal al ofertantului.

Plata se va face în termen de 30 de zile de la emiterea facturii fiscale, într-un cont IBAN deschis la Trezorerie.

Persoana de contact pentru informaţii suplimentare legate de prevederile caietului de sarcini este Căldăraru Ileana, tel: 0766211817.